CELEX: 32012D0393
Language: el
Date: 2012-07-16 00:00:00
Title: Εκτελεστικη απόφαση 2012/393/ΚΕΠΠΑ του Συμβουλίου, της 16ης Ιουλίου 2012 , για την εφαρμογή της εκτελεστικής απόφασης 2011/486/ΚΕΠΠΑ του Συμβουλίου σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

17.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 187/52
            
         ΕΚΤΕΛΕΣΤΙΚΗ ΑΠΌΦΑΣΗ 2012/393/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Ιουλίου 2012
   για την εφαρμογή της εκτελεστικής απόφασης 2011/486/ΚΕΠΠΑ του Συμβουλίου σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 31 παράγραφος 2,
   Έχοντας υπόψη την απόφαση αριθ. 2011/486/ΚΕΠΠΑ του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1) και ιδίως το άρθρο 5 και το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Την 1η Αυγούστου 2011, το Συμβούλιο εξέδωσε την απόφαση 2011/486/ΚΕΠΠΑ.
            
         
               (2)
            
            
               Στις 11 Ιουνίου 2012, η επιτροπή, που συστάθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας των Ηνωμένων Εθνών, διέγραψε δύο πρόσωπα από τον κατάλογο προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.
            
         
               (3)
            
            
               Στις 27 Ιουνίου 2012, η επιτροπή προσέθεσε ένα πρόσωπο στον κατάλογο προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.
            
         
               (4)
            
            
               Επίσης, στις 28 Ιουνίου 2012, η επιτροπή προσέθεσε ακόμη δύο πρόσωπα και δύο οντότητες στον κατάλογο προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.
            
         
               (5)
            
            
               Συνεπώς, η απόφαση 2011/486/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι καταχωρίσεις για τα πρόσωπα και τις οντότητες που εμφανίζονται στο παράρτημα Ι της παρούσας απόφασης προστίθενται στον κατάλογο που περιλαμβάνεται στο παράρτημα της απόφασης 2011/486/ΚΕΠΠΑ.
   Άρθρο 2
   Οι καταχωρίσεις για τα πρόσωπα που εμφανίζονται στο παράρτημα ΙΙ της παρούσας απόφασης διαγράφονται από τον κατάλογο που περιλαμβάνεται στο παράρτημα της απόφασης 2011/486/ΚΕΠΠΑ.
   Άρθρο 3
   Η παρούσα απόφαση τίθεται σε ισχύ την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 16 Ιουλίου 2012.
      
         
            Για το Συμβούλιο
         
         
            Ο Πρόεδρος
         
         Σ. ΑΛΕΤΡΑΡΗΣ
      
   
   
      (1)  ΕΕ L 199, 2.8.2011, σ. 57.
   
      ΠΑΡΑΡΤΗΜΑ I
      
         ΚΑΤΑΧΩΡΙΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΆΡΘΡΟ 1
      
      Α.   Πρόσωπα συνδεόμενα με τους Ταλιμπάν.
      
                  (1)
               
               
                  Bakht Gul (επίσης γνωστός ως α) Bakhta Gul, β) Bakht Gul Bahar, γ) Shuqib). Ημερομηνία γέννησης: 1980. Τόπος γέννησης: Χωριό Aki, περιφέρεια Zadran, επαρχία Paktiya, Αφγανιστάν. Ιθαγένεια: Αφγανός. Διεύθυνση: Miram Shah, North Waziristan, Federally Administered Tribal Areas, Pakistan. Άλλες πληροφορίες: α) Βοηθός επικοινωνιών του Badruddin Haqqani. β) Επίσης αρμόδιος για τη μετάβαση επαναστατών Haqqani, αλλοδαπών μαχητών και όπλων στη μεθοριακή περιοχή Αφγανιστάν-Πακιστάν. γ) Ανήκει στη φυλή Zadran. Ημερομηνία εγγραφής από τον ΟΗΕ: 27.6.2012.
                  Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:
                  Ο Bakht Gul ήταν βασικός υπάλληλος επικοινωνιών του δικτύου Haqqani τουλάχιστον από το 2009, όταν ο προκάτοχός του συνελήφθη στο Αφγανιστάν. Από το 2011, ο Gul συνέχισε να αναφέρεται απευθείας στον Badruddin Haqqani, ανώτατο μέλος του δικτύου Haqqani, και ενεργούσε ως διαμεσολαβητής για εκείνους που επιθυμούσαν να έρθουν σε επαφή μαζί του. Οι αρμοδιότητες του Gul περιλαμβάνουν διαβίβαση εκθέσεων από διοικητές στο Αφγανιστάν σε ανώτατα μέλη του δικτύου Haqqani, σε υπευθύνους για τα μέσα μαζικής ενημέρωσης των Ταλιμπάν και σε νόμιμα μέσα μαζικής ενημέρωσης στο Αφγανιστάν. Ο Gul εργάζεται επίσης με υπαλλήλους του δικτύου Haqqani, περιλαμβανομένου του Badruddin Haqqani, για τον συντονισμό της μετάβασης επαναστατών του δικτύου Haqqani, αλλοδαπών μαχητών και όπλων στη μεθοριακή περιοχή Αφγανιστάν-Πακιστάν και στο ανατολικό Αφγανιστάν. Από το 2010, ο Gul αναμετέδιδε εντολές επιχειρησιακές εντολές από τον Badruddin Haqqani σε μαχητές στο Αφγανιστάν. Στα τέλη του 2009, ο Gul διένεμε χρήματα σε υποδιοικητές του δικτύου Haqqani που ταξίδευαν μεταξύ Miram Shah και Αφγανιστάν.
               
            
                  (2)
               
               
                  Abdul Satar Abdul Manan (επίσης γνωστός ως α) Haji Abdul Sattar Barakzai, β) Haji Abdul Satar, γ) Haji Satar Barakzai, δ) Abdulasattar).
                  Τίτλος: Haji. Ημερομηνία γέννησης: 1964. Τόπος γέννησης: α) Χωριό Mirmandaw, περιφέρεια Nahr-e Saraj, επαρχία Helmand, Αφγανιστάν, β) χωριό Mirmadaw, περιφέρεια Gereshk, επαρχία Helmand, Αφγανιστάν, γ) Qilla Abdullah, επαρχία Baluchistan, Πακιστάν. Αριθ. διαβατηρίου.: AM5421691 (διαβατήριο του Πακιστάν, λήγει στις 11 Αυγ. 2013). Εθνικός αριθμός ταυτοποίησης: α) Εθνικός αριθμός ταυτοποίησης στο Πακιστάν 5420250161699, β) εθνικός αριθμός ταυτοποίησης στο Αφγανιστάν 585629. Διεύθυνση: a) Kachray Road, Pashtunabad, Quetta, Baluchistan Province, Πακιστάν, β) Nasrullah Khan Chowk, Pashtunabad Area, Baluchistan Province, Πακιστάν, γ) Chaman, Baluchistan Province, Πακιστάν, δ) Abdul Satar Food Shop, Ayno Mina 0093, επαρχία Kandahar, Αφγανιστάν. Άλλες πληροφορίες: α) Συνιδιοκτήτης των ανταλλακτηρίων συναλλάγματος Haji Khairullah Haji Sattar. β) Συνεργαζόμενος επίσης με τον Khairullah Barakzai. γ) Ανήκει στη φυλή Barakzai. δ) Όνομα πατρός: Hajji ‘Abd-al-Manaf. Ημερομηνία εγγραφής από τον ΟΗΕ: 29.6.2012.
                  Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:
                  Ο Abdul Satar Abdul Manan είναι συνιδιοκτήτης και χρηματιστής στα ανταλλακτήρια συναλλάγματος Haji Khairullah Haji Sattar. Ο Satar και ο Khairullah Barakzai Khudai Nazar υπήρξαν συνιδιοκτήτες και από κοινού διεξήγαγαν επιχειρήσεις με hawalas (άτυπες υπηρεσίες εμβασμάτων) γνωστές ως HKHS εντός Αφγανιστάν, Πακιστάν και Ντουμπάι και διαχειρίζονταν υποκατάστημα HKHS στη μεθοριακή περιοχή Αφγανιστάν-Πακιστάν. Από τα τέλη του 2009, ο Satar και ο Khairullah είχαν ισότιμη εταιρική σχέση στα HKHS. Ο Satar ίδρυσε τα HKHS και οι πελάτες επέλεξαν να χρησιμοποιούν τα HKHS εν μέρει επειδή ο Satar και ο Khairullah ήταν ευρέως γνωστά ονόματα. Ο Satar δώρισε χιλιάδες δολάρια στους Ταλιμπάν για να υποστηρίξει τις δραστηριότητες των Ταλιμπάν στο Αφγανιστάν και διένειμε κεφάλαια στους Ταλιμπάν για να χρησιμοποιούν τη hawala του. Από το 2010, ο Satar παρείχε χρηματοδοτική στήριξη στους Ταλιμπάν και ένας διοικητής των Ταλιμπάν και οι συνεταιριστές του μπορεί να έχουν μεταβιβάσει χιλιάδες δολάρια μέσω του Satar προς υποστήριξη της εξέγερσης. Από τα τέλη του 2009, ο Satar υποδέχθηκε ανώτερα μέλη των Ταλιμπάν, παρείχε δεκάδες χιλιάδες δολάρια για να βοηθήσει τη μάχη των Ταλιμπάν κατά των Δυνάμεων Συνασπισμού στο Marjah, περιφέρεια Nad’Ali, επαρχία Helmand, Αφγανιστάν, και βοήθησε τη μεταφορά μέλους των Ταλιμπάν στο Marjah. Από το 2008, ο Satar και ο Khairullah συγκέντρωσαν χρήματα από δωρητές και διένειμαν τα κεφάλαια στους Ταλιμπάν που χρησιμοποιούσαν τη hawala τους.
               
            
                  (3)
               
               
                  Khairullah Barakzai Khudai Nazar (επίσης γνωστός ως α) Haji Khairullah, β) Haji Khair Ullah, γ) Haji Kheirullah, δ) Haji Karimullah, ε) Haji Khair Mohammad).
                  Τίτλος: Haji. Ημερομηνία γέννησης: 1965. Τόπος γέννησης: α) χωριό Zumbaleh, περιφέρεια Nahr-e Saraj, επαρχία Helmand, Αφγανιστάν, β) χωριό Mirmadaw, περιφέρεια Gereshk, επαρχία Helmand, Αφγανιστάν, γ) Qilla Abdullah, επαρχία Baluchistan, Πακιστάν. Αριθ. διαβατηρίου.: BP4199631 (διαβατήριο του Πακιστάν, της 25ης Ιουν. 2014). Εθνικός αριθμός ταυτοποίησης: Εθνικός αριθμός ταυτοποίησης στο Πακιστάν 5440005229635. Διεύθυνση: Abdul Manan Chowk, Pashtunabad, Quetta, επαρχία Baluchistan. Άλλες πληροφορίες: α) Συνιδιοκτήτης των ανταλλακτηρίων συναλλάγματος Haji Khairullah Haji Sattar. β) Συνεργαζόμενος επίσης με τον Abdul Satar Abdul Manan. γ) Ανήκει στη φυλή Barakzai. δ) Όνομα πατρός: Haji Khudai Nazar. ε) Εναλλακτικό όνομα πατρός: Nazar Mohammad. Ημερομηνία εγγραφής από τον ΟΗΕ: 29.6.2012.
                  Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:
                  Ο Khairullah Barakzai Khudai Nazar είναι συνιδιοκτήτης και χρηματιστής των ανταλλακτηρίων συναλλάγματος Haji Khairullah Haji Sattar (HKHS). Από τα τέλη του 2009, ο Khairullah και ο Abdul Satar Abdul Manan είχαν ισότιμη εταιρική σχέση στα HKHS. Από κοινού διεξήγαγαν επιχειρήσεις με hawalas εντός Αφγανιστάν, Πακιστάν και Ντουμπάι και διαχειρίζονταν υποκατάστημα HKHS στη μεθοριακή περιοχή Αφγανιστάν-Πακιστάν. Από τις αρχές του 2010, ο Khairullah ήταν ο διευθυντής του υποκαταστήματος HKHS στην Καμπούλ. Από το 2010, ο Khairullah ήταν hawaladar για ανώτερη ηγεσία των Ταλιμπάν και παρείχε χρηματοδοτική στήριξη στους Ταλιμπάν. Ο Khairullah, μαζί με τον συνέταιρό του στην επιχείρηση Satar, παρείχαν χιλιάδες δολάρια στους Ταλιμπάν για να υποστηρίξουν τις δραστηριότητες των Ταλιμπάν στο Αφγανιστάν. Από το 2008, ο Khairullah και ο Satar συγκέντρωσαν χρήματα από δωρητές και διένειμαν τα κεφάλαια στους Ταλιμπάν που χρησιμοποιούσαν τη hawala τους.
               
            Β.   Οντότητες και άλλες ομάδες και επιχειρήσεις που συνδέονται με τους Ταλιμπάν
      
                  (1)
               
               
                  Ανταλλακτήρια συναλλάγματος Haji Khairullah Haji Sattar (άλλως α) Haji Khairullah-Haji Sattar Sarafi, β) Haji Khairullah and Abdul Sattar and Company, γ) Haji Khairullah Money Exchange, δ) Haji Khair Ullah Money Service, ε) Haji Salam Hawala, στ) Haji Hakim Hawala, ζ) Haji Alim Hawala)
                  Διεύθυνση: α) υποκατάστημα 1: i) Chohar Mir Road, Kandahari Bazaar, Quetta City, επαρχία Baluchistan, Πακιστάν, ii) Room number 1, Abdul Sattar Plaza, Hafiz Saleem Street, Munsafi Road, Quetta, επαρχία Baluchistan, Πακιστάν, iii) Shop number 3, Dr. Bano Road, Quetta, επαρχία Baluchistan, Πακιστάν, iv) Office number 3, Near Fatima Jinnah Road, Dr. Bano Road, Quetta, επαρχία Baluchistan, Πακιστάν, v) Kachara Road, Nasrullah Khan Chowk, Quetta, επαρχία Baluchistan, Πακιστάν, vi) Wazir Mohammad Road, Quetta, επαρχία Baluchistan, Πακιστάν, β) υποκατάστημα 2: Peshawar, επαρχία Khyber Paktunkhwa, Πακιστάν, γ) υποκατάστημα 3: Moishah Chowk Road, Lahore, επαρχία Punjab, Πακιστάν, δ) υποκατάστημα 4: Karachi, επαρχία Sindh, Πακιστάν, ε) υποκατάστημα 5: i) Larran Road number 2, Chaman, επαρχία Baluchistan, Πακιστάν, ii) Chaman Central Bazaar, Chaman, επαρχία Baluchistan, Πακιστάν, στ) υποκατάστημα 6: i) Shop number 237, Shah Zada Market (άλλως Sarai Shahzada), Καμπούλ, Αφγανιστάν, ii) Shop number 257, 3rd Floor, Shah Zada Market (άλλως Sarai Shahzada), Καμπούλ, Αφγανιστάν, ζ) υποκατάστημα 7: i) Shops number 21 and 22, 2nd Floor, Kandahar City Sarafi Market, Kandahar City, επαρχία Kandahar, Αφγανιστάν, ii) New Sarafi Market, 2nd Floor, Kandahar City, επαρχία Kandahar, Αφγανιστάν, iii) Safi Market, Kandahar City, επαρχία Kandahar, Αφγανιστάν, η) υποκατάστημα 8: Gereshk City, Nahr-e Saraj District, επαρχία Helmand, Αφγανιστάν, θ) υποκατάστημα 9: i) Lashkar Gah Bazaar, Lashkar Gah, περιφέρεια Lashkar Gah, επαρχία Helmand, Αφγανιστάν, ii) Haji Ghulam Nabi Market, 2nd Floor, περιφέρεια Lashkar Gah, επαρχία Helmand, Αφγανιστάν, ι) υποκατάστημα 10: i) Suite numbers 196-197, 3rd Floor, Khorasan Market, Herat City, επαρχία Herat, Αφγανιστάν, ii) Khorasan Market, Shahre Naw, District 5, Herat City, επαρχία Herat, Αφγανιστάν, ια) υποκατάστημα 11: i) Sarafi Market, περιφέρεια Zaranj, επαρχία Nimroz, Αφγανιστάν, ii) Ansari Market, 2nd Floor, επαρχία Nimroz, Αφγανιστάν, ιβ) υποκατάστημα 12: Sarafi Market, Wesh, περιφέρεια Spin Boldak, Αφγανιστάν, ιγ) υποκατάστημα 13: Sarafi Market, Farah, Αφγανιστάν, ιδ) υποκατάστημα 14: Ντουμπάι, Ηνωμένα Αραβικά Εμιράτα, ιε) υποκατάστημα 15: Zahedan, Iran, ιστ) υποκατάστημα 16: Zabul, Ιράν. Φορολογία και αριθμοί αδείας: α) Αριθμός φορολογικού μητρώου στο Πακιστάν: 1774308, β) Αριθμός φορολογικού μητρώου στο Πακιστάν: 0980338, γ) Αριθμός φορολογικού μητρώου στο Πακιστάν: 3187777, δ) Αριθμός αδείας Αφγανού φορέα για μετατροπή συναλλάγματος: 044. Άλλες πληροφορίες: α) Τα ανταλλακτήρια συναλλάγματος Haji Khairullah Haji Sattar χρησιμοποιήθηκαν από την ηγεσία των Ταλιμπάν για μεταβίβαση χρημάτων σε διοικητές Ταλιμπάν για χρηματοδότηση μαχητών και επιχειρήσεων στο Αφγανιστάν από το 2011. β) Συνεργαζόμενη με Abdul Sattar Abdul Manan και Khairullah Barakzai Khudai Nazar. Ημερομηνία εγγραφής από τον ΟΗΕ: 29.6.2012.
                  Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:
                  Συνιδιοκτήτες των ανταλλακτηρίων συναλλάγματος Haji Khairullah Haji Sattar (HKHS) είναι οι Abdul Satar Abdul Manan και Khairullah Barakzai Khudai Nazar. Ο Satar και ο Khairullah προέβησαν από κοινού σε ανταλλαγές συναλλάγματος εντός Αφγανιστάν, Πακιστάν και Ντουμπάι, καθώς και Ηνωμένων Αραβικών Εμιράτων. Τα ηγετικά στελέχη των Ταλιμπάν χρησιμοποίησαν τα HKHS για διάδοση χρημάτων σε σκιώδεις κυβερνήτες και διοικητές Ταλιμπάν και για να λάβουν μεταβιβάσεις hawala (άτυπες υπηρεσίες εμβασμάτων) για τους Ταλιμπάν. Από το 2011, η ηγεσία των Ταλιμπάν μεταβίβασε χρήματα σε διοικητές Ταλιμπάν στο Αφγανιστάν χρησιμοποιώντας τα HKHS. Στα τέλη του 2011, το υποκατάστημα HKHS στη Lashkar Gah, επαρχία Helmand, Αφγανιστάν χρησιμοποιήθηκε για να αποστέλλει χρήματα στον σκιώδη κυβερνήτη της επαρχίας Helmand. Στα μέσα του 2011, ένας διοικητής των Ταλιμπάν χρησιμοποίησε υποκατάστημα HKHS στη μεθοριακή περιοχή Αφγανιστάν-Πακιστάν για τη χρηματοδότηση μαχητών και επιχειρήσεων στο Αφγανιστάν. Μετά τη μηνιαία κατάθεση σημαντικού ποσού σε χρήμα με το εν λόγω υποκατάστημα HKHS, οι διοικητές των Ταλιμπάν θα μπορούσαν να έχουν πρόσβαση στα κεφάλαια από οποιοδήποτε υποκατάστημα HKHS. Το προσωπικό των Ταλιμπάν χρησιμοποίησε τα HKHS το 2010 για μεταβίβαση χρημάτων σε hawalas στο Αφγανιστάν, όπου επιχειρησιακοί διοικητές θα μπορούσαν να έχουν πρόσβαση στα κεφάλαια. Από τα τέλη του 2009, ο διαχειριστής του υποκαταστήματος HKHS στη Lashkar Gah επέβλεψε κινήσεις κεφαλαίων των Ταλιμπάν μέσω HKHS.
               
            
                  (2)
               
               
                  Ανταλλακτήρια συναλλάγματος Roshan (άλλως α) Roshan Sarafi, β) εμπορική εταιρεία Roshan, γ) εμπορική εταιρεία Rushaan, δ) Roshan Shirkat, ε) Maulawi Ahmed Shah Hawala, στ) Mullah Ahmed Shah Hawala, ζ) Haji Ahmad Shah Hawala, η) Ahmad Shah Hawala).
                  Διεύθυνση: α) υποκατάστημα 1: i) Shop number 1584, Furqan (παραλλαγή Fahr Khan) Center, Chalhor Mal Road, Quetta, επαρχία Baluchistan, Πακιστάν, ii) Flat number 4, Furqan Center, Jamaluddin Afghani Road, Quetta, επαρχία Baluchistan, Πακιστάν, iii) Office number 4, 2nd Floor, Muslim Plaza Building, Doctor Banu Road, Quetta, επαρχία Baluchistan, Πακιστάν, iv) Cholmon Road, Quetta, επαρχία Baluchistan, Πακιστάν, v) Munsafi Road, Quetta, επαρχία Baluchistan, Πακιστάν, vi) Shop number 1, 1st Floor, Kadari Place, Abdul Samad Khan Street (next to Fatima Jena Road), Quetta, επαρχία Baluchistan, Πακιστάν, β) υποκατάστημα 2: i) Safar Bazaar, περιφέρεια Garmser, επαρχία Helmand, Αφγανιστάν, ii) Main Bazaar, Safar, επαρχία Helmand, Αφγανιστάν, γ) υποκατάστημα 3: i) Haji Ghulam Nabi Market, Lashkar Gah, επαρχία Helmand, Αφγανιστάν, ii) Money Exchange Market, Lashkar Gah, επαρχία Helmand, Αφγανιστάν, iii) Lashkar Gah Bazaar, επαρχία Helmand, Αφγανιστάν, δ) υποκατάστημα 4: Hazar Joft, περιφέρεια Garmser, επαρχία Helmand, Αφγανιστάν, ε) υποκατάστημα 5: Ismat Bazaar, περιφέρεια Marjah, επαρχία Helmand, Αφγανιστάν, στ) υποκατάστημα 6: Zaranj, επαρχία Nimruz, Αφγανιστάν, ζ) υποκατάστημα 7: i) Suite number 8, 4th Floor, Sarafi Market, District number 1, Kandahar City, επαρχία Kandahar, Αφγανιστάν, ii) Shop number 25, 5th Floor, Sarafi Market, Kandahar City, περιφέρεια Kandahar, επαρχία Kandahar, Αφγανιστάν, η) υποκατάστημα 8: Lakri City, επαρχία Helmand, Αφγανιστάν, θ) υποκατάστημα 9: Gerd-e-Jangal, περιφέρεια Chaghi, επαρχία Baluchistan, Πακιστάν, ι) υποκατάστημα 10: Chaghi, περιφέρεια Chaghi, επαρχία Baluchistan, Πακιστάν, ια) υποκατάστημα 11: Aziz Market, μπροστά από την Τράπεζα Azizi, Waish Border, περιφέρεια Spin Boldak, επαρχία Kandahar, Αφγανιστάν. Άλλες πληροφορίες: Ανταλλακτήρια συναλλάγματος και μεταφορές κεφαλαίων Roshan για την υποστήριξη στρατιωτικών επιχειρήσεων των Ταλιμπάν και του ρόλου των Ταλιμπάν στο εμπόριο ναρκωτικών στο Αφγανιστάν. Ημερομηνία εγγραφής από τον ΟΗΕ: 29.6.2012.
                  Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:
                  Ανταλλακτήρια συναλλάγματος και μεταβιβάσεις κεφαλαίων Roshan (RMX) για την υποστήριξη στρατιωτικών επιχειρήσεων των Ταλιμπάν και του ρόλου των Ταλιμπάν στο εμπόριο ναρκωτικών στο Αφγανιστάν. Τα RMX ήταν μία από τις αρχικές hawalas (άτυπες υπηρεσίες εμβασμάτων) που χρησιμοποιούσαν αξιωματούχοι Ταλιμπάν στην επαρχία Helmand από το 2011. Το 2011, ένα ανώτερο μέλος Ταλιμπάν απέσυρε εκατοντάδες χιλιάδες δολάρια από υποκατάστημα RMX στη μεθοριακή περιοχή Αφγανιστάν-Πακιστάν για να τα διανείμει σε σκιώδεις κυβερνήτες Ταλιμπάν της επαρχίας. Για τη χρηματοδότηση της εαρινής επίθεσης των Ταλιμπάν το 2011, ο σκιώδης κυβερνήτης των Ταλιμπάν της επαρχίας Helmand απέστειλε εκατοντάδες χιλιάδες δολάρια στα RMX. Επίσης, το 2011, μέλος Ταλιμπάν έλαβε δεκάδες χιλιάδες δολάρια από τα RMX για την υποστήριξη στρατιωτικών επιχειρήσεων. Υποκατάστημα RMX στη μεθοριακή περιοχή Αφγανιστάν-Πακιστάν είχε στην κατοχή του δεκάδες χιλιάδες δολάρια που θα συγκέντρωνε διοικητής των Ταλιμπάν. Το 2010, εξ ονόματος του σκιώδη κυβερνήτη των Ταλιμπάν της επαρχίας Helmand, ένα μέλος των Ταλιμπάν χρησιμοποίησε τα RMX για να αποστείλει δεκάδες χιλιάδες δολάρια στη μεθοριακή περιοχή Αφγανιστάν-Πακιστάν. Το υποκατάστημα RMX στη Lashkar Gah, επαρχία Helmand, χρησιμοποιήθηκε από τους Ταλιμπάν για μεταβίβαση κεφαλαίων για τοπικές επιχειρήσεις. Το 2011, ένας υποδιοικητής των Ταλιμπάν μεταβίβασε δεκάδες χιλιάδες δολάρια σε διοικητή Ταλιμπάν μέσω του υποκαταστήματος RMX στη Lashkar Gah. Το 2010, οι Ταλιμπάν απέστειλαν επίσης κεφάλαια στο υποκατάστημα RMX στη Lashkar Gah για διανομή σε διοικητές Ταλιμπάν. Επίσης, το 2010, ένα μέλος των Ταλιμπάν χρησιμοποίησε τα RMX για να αποστείλει δεκάδες χιλιάδες δολάρια στην επαρχία Helmand και στην επαρχία Herat του Αφγανιστάν, εξ ονόματος του σκιώδους κυβερνήτη των Ταλιμπάν της επαρχίας Helman. Το 2009, ένας ανώτερος εκπρόσωπος Ταλιμπάν συγκέντρωσε εκατοντάδες χιλιάδες δολάρια από υποκατάστημα RMX στη μεθοριακή περιοχή Αφγανιστάν-Πακιστάν για τη χρηματοδότηση στρατιωτικών επιχειρήσεων των Ταλιμπάν στο Αφγανιστάν.
                  Τα χρήματα που απεστάλησαν στα RMX προέρχονταν από το Ιράν. Το 2008, ηγετικό στέλεχος των Ταλιμπάν χρησιμοποίησε τα RMX για να μεταβιβάσει δεκάδες χιλιάδες δολάρια από το Πακιστάν στο Αφγανιστάν. Οι Ταλιμπάν χρησιμοποιούν επίσης τα RMX για να διευκολύνουν το ρόλο τους στο εμπόριο ναρκωτικών στο Αφγανιστάν. Από το 2011, αξιωματούχοι Ταλιμπάν, περιλαμβανομένου του σκιώδους κυβερνήτη των Ταλιμπάν της επαρχίας Helman, μεταβίβασαν δεκάδες χιλιάδες δολάρια σε υποκατάστημα RMX στη μεθοριακή περιοχή Αφγανιστάν-Πακιστάν για την αγορά ναρκωτικών εκ μέρους αξιωματούχων Ταλιμπάν. Επίσης, το 2011, αξιωματούχος Ταλιμπάν κατηύθυνε διοικητές Ταλιμπάν στην επαρχία Helmand για μεταφορά προϊόντων οπίου μέσω RMX. Ένας επικεφαλής της περιφέρειας των Ταλιμπάν μεταβίβασε χιλιάδες δολάρια από το Marjah, επαρχία Helmand, στο Αφγανιστάν, σε υποκατάστημα RMX στη μεθοριακή περιοχή Αφγανιστάν-Πακιστάν.
               
            
   
      ΠΑΡΑΡΤΗΜΑ II
      
         ΚΑΤΑΧΩΡΙΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2
      
      
                  1)
               
               
                  Mohammad Homayoon Mohammad Yonus Kohistani (επίσης γνωστός ως Mohammad Homayoon Kohistani).
               
            
                  2)
               
               
                  Mohammad Sharif Masood Mohammad Akbar.